ISIGIDIMI SAMAXOSA, JUNE 1, 1877.

7

Inkosi yase Egypt itembise ukuba iyakutumela amasoldati 20,000 ayekuncedisa eyase Turkey kunye nemikombe emine yokulwa.

Ngase Uitenhage kuko umlungu ofunyenwe efile ecaleni kuka Loliwe kubonakala ukuba ubulewe ngumntu. Kuko nomfo ontsundu obanjiweyo eku- ranelwa kuye.

“I-Cradock Register” iti kwindawo abatiyi Gart" land Kloof bekuko abantwana ababini ababeshiywe endlwini. Kungekabi mzuzu mde kuviwe bekala kanti indlu iyatsha, bapelela kona bobabini.

Kuvakala ukuba i-Germany iyawabiza amasoldati ayo amadala akwamanye amazwe iti makagoduke nemali yawo yokugoduka ihlaulwa yi Germany ngo- kwayo. Abaninzi bati iceba ukulwa ne France.

Abakohlisi.—E-Uitenhage kuko umlungu obe' ye kutengisa uboya. Kate xa buse markeni banga buninzi bakubekwa emlingweni, kanti uyakuti akubuqaqa umntu obutengileyo afumane ilitye nentlabati namatyana amancinane.

Intengiso—Ngase Somerset kwindawo abati yi Doori Kloof kuya kutengiswa ngomhla 26 alenyanga igusha ezingapezu kwewaka elinamakulu amatatu, inkomo namatole 60, amatokazi 35, inkabi zokubo- tshwa nezokuxelwa 100, amahashe 15, amahashekazi amable 40, ibokwe 4000.

E-Dahomey—Inkosi yase Dahomey ebingxamele ukulwa nabe Lungu iti ngoku ifuna uxolo. Umntu wayo olwaqaleka ngaye ucuku imbambile, kutandatyuzelwa ukuba iyakumbulala. Icela kodwa ukuba Amangesi angayihlaulisi kakulu kangangoko ebefun’ ukwenjenjalo, kuba ayingeze yalifeza elonani.

Ipepa lase Fort Beaufort liti kuko inkosana yakwa Ngqika ebanjiweyo kona, kutiwe ibe inkomo ezi 13. Liti kanjalo kuko umlungu obezise kwa Mantyi ama­hashe amabini esiti alike nomfo obezibiza ngo kuti ungu Stoffel kanti encwadini yake kutiwe ungu Stuurman. Kute kusayiwa kubizwa umntu abete uyamazi wanga uza kufaka ilahle enqaweni kanti selebaleka.

Ngase Kapa kuko Amakuli ate elambile adla uhlobo olutile Iwentlanzi. Kube mzuzwana akala ngezisu kanti aza kuqauka kwaoko. Kwenye indawo ute umntu nomfizi bazifumana ezontlanzi elunxwemeni lolwandle baya kuzidla ekaya. Ite ingekapeli iyure babasebefile bobabini. Kubonakala ukuba kuko ixesha emnyakeni eziti ezontlanzi zizale bubuhlungu. Igama lazo bati zi mussel. Ngebe- zilumkela abazi dlayo.

SINOSIZI ukubika ukububa kuka Mr. Thomas Mer- rington unyana ka Rev. Mr. Merrington wase Bethelsi dorp Ubeyindodana empilo. intle etembisa ngokungat uya kuba mhle umsebenziwayo. Ute waruneka umqolo epakamisa into enzima kanti longozi iya kupelela ekufeni. Ubesalungiselela ukuya e-Livingstonia ku Dr. Stewart. Asikuko nokuba siyavelana nabazali bake.— *Uitenhage Times.*

Kwele Diamond indoda abati ngu George Ross ebudala bumashumi mabini eminyaka ufunyenwe enetyala lokubulala Umkorana. Lomkorana kutiwa wayehlamba ibotile yaza yapuka amaceba ayo wawa- gibisela elutangweni. U-George lowo ekubonakala ukungati wayeselile warola ipistoli yake wadubula kum Korana wambulala. Isigwebo sejuri sibe sesokuba unetyala kodwa ngelepatwa ngenceba. Ijaji yona ite makaxonywe.

E-Bayi ngomhla wesihlanu ka May bekuko intla- nganiso yama doda akangela abantu abapata kakubi impahla yabo enje ngozinkomo nomahashe. Ati aku- mbona oyipatakakubi amse ematyaleni. Kulonyaka upelileyo” babe bahlanu abantu abasiwe ematyaleni badliwa bobahlanu. Kulamacala etu kufuneka ukuba kubeko amaqela amadoda ayakubonela izinto ezi- ngenakuzitetela. Abantu abaninzi abazi ukuba kulityala ukuyipata kakubi into abayifuyileyo Ukuba bebeyi qonda lento ngelengemaninzi kangaka amahashe akwelwa imihlana ibolile, nenkabi ezitsha amacala mhla zaqalwa.

Pesheya Kwe Nciba.—Kute kulenyanga ifileyo u-Ayliff Imantyi yama Mfengu yeva ukuba kuko inkomo ezibalekiswe zasiwa kwa Feltman nokuba kuko apo bekusiliwa kona. Kubonakala ukuba kube kudlula inqwelo itwele ibrandi iyisa kwa Sarili Ite apo ibikulule kona kufupi nase mdeni kweza u-Dala-

sile omnye wonyana baka Sarili no Mehlomane beha- mba namapakati abo. Basele bade bamnandi. Ute u-Dalasile akubona u-Mehlomane epete ibotile ezimbini egoduka nazo wazibiza, wala nazo omnye. Kute kwakuba njalo enye yamadoda ka Dalasile yambeta u-Mehlomane ngentonga. Asuka aselehlangana aka Dalasile naka Mehlomane zanuka. Ade abaleka aka Dalasile. Ute u-Mehlomane ngokwazi ukuba ubete inkosi yake waselezibalekisa inkomo zake ezisa kwela Mamfengu. U-Mr Ayliff unike umteto wokuba zize zinganikwa mntwini ungekavakali umteto ka Colonel Eustace ngazo.

Ipepa lendaba lase Lusutu liti inani labantu abangena ityalike zabafundisi ‘base France lifike 20, 000. Inani labakolwayo belohlelo 5000. Abantwana abahamba ezikolweni 2, 000 ; amadodana afunda e-Simnareni yakona 80. Omnye umfo obala kwakwelo pepa uti:-—Kusand’ ukuvulwa indlu yetyalike ezimbini. Intlanganiso zokuvulwa kwazo zibe zinkulu zombini abantu abakuzo bekumawaka amabini. Ekuvulweni kwenye yazo kubaptizwe nenkosi u-Mafa, kunye neshumi elinesibini labantu abavela ebuhedenini nomnye ozalwa ngabantu abakoliweyo. U-Mafa uzalwa ngudadebo Mshweshwe owabaptizwa nyakomnye waza wayaleza konyana bake ukuba bambndele. Ukuluvuma kwake ukolo ukwenzele ekuhleni. Indawo ezinje ngale yake ziyamkutaza umfundisi zimvuselele emsebenzini wake. Abayeku Banya ibanduluke ngomhla 16 ka April. Kuhambe u-Rev. E. Coillard no Mrs Coillard nabavangeli abane kunye nabafazi babo. Amagama amadoda nabafazi ngu Aser no Lo­nisa, Andreas no Cesarina, Aaron no Kristina, Asaele no Elizabeth. Inqwelo zabo zintatu. Kuhambe kanjalo namadodana amabini, u-Charles Machaba no Fredrik Molepo, agodukayo ukuya e-Zoutpansberg, ayakuti mhlaumbi enziwe abavangeli ngabafundisi be Swiss abase Valdezia.— *Cape Argus*

ABAZELWEYO.

E-Macfarlane, e-Tvume, ngomhla 5 ka May 1877 inkosikazi ka Elijah Makiwane ibeleke inkwenkwe.

|  |  |  |  |  |
| --- | --- | --- | --- | --- |
| IMALI EYAMKELWEYO IBATALELA | | | |  |
| “ISIGIDIMI” NGO APRIL. | |  |  |  |
|  |  | *£* | s | d |
| Mr. P. Mbaru, Queenstown, . |  | *0* | 12 | 0 |
| ,, Tetani Siyaca, Keiskama Hoek, |  | 0 | 8 | 0 |
| „ James Mboni, East London, |  | 0 | 8 | 0 |
| Rev. A Richter, Transkei, |  | 0 | 8 | 0 |
| Mr. H. Maqubela, McFarlane, |  | 0 | 6 | 0 |
| Mr. Jesse Shaw, Fort Beaufort, |  | 0 | 4 | 0 |
| Rev. E. J. Warner, Butterworth, |  | 0 | 4 | 0 |
| „ H. B. Warner, Wodehouse Forests, | | 0 | 4 | 0 |
| Mr. Mbem Njikelana, Burnshill, |  | 0 | 4 | 0 |
| ,, D. Carl, Bedford, |  | 0 | 4 | 0 |
| „ W. Yana, Somerville, . |  | 0 | 4 | 0 |
| „ P. Tebeka, „ . |  | 0 | 4 | 0 |
| „ Festiri, „ . |  | 0 | 4 | 0 |
| ,, Jan Booy, ,, . |  | 0 | 4 | 0 |
| „ Mbukani Raziya, „ . |  | 0 | 4 | 0 |
| ,, Sixinti, „ . |  | 0 | 4 | 0 |
| „ Petros Mahonga, Mt. Arthur, |  | 0 | 4 | 0 |
| „ Hermanns Mahonga, „ |  | 0 | 4 | 0 |
| „ Sitika, „ |  | 0 | 4 | 0 |
| „ P. Ralan, „ |  | 0 | 4 | 0 |
| „ D. Mzamo, Port Elizabeth . |  | 0 | 4 | 0 |
| „ Boza, „ |  | 0 | 4 | 0 |
| „ J. Faltein, Chumie Hoek . |  | 0 | 3 | 0 |
| ,, James Msikinya, Macfie |  | 0 | 3 | 0 |
| „ Myas Kivit, Port Alfred, |  | 0 | 3 | 0 |
| „ Klaas Mashumela, „ |  | 0 | 3 | 0 |
| „ A. Siyobi, Ox Kraal, |  | 0 | 2 | 8 |
| „ H. Mvimbana „ |  | 0 | 2 | 8 |
| Rev. AV. Rein, Wartburg, |  | 1 | 8 | 0 |
| Mr. W. Gqoba, Rabula |  | 0 | 11 | 0 |
| „ A. Maloko, Queen’s Town, . |  | 0 | 8 | 0 |
| „ J. Mtila, Knapps Hope, |  | 0 | 6 | 0 |

|  |  |  |  |
| --- | --- | --- | --- |
| Rev. B. Key, Transkei, . . | . 0 | 4 | 0 |
| Mr. Maneli Mabandla, Transkei, | . 0 | 4 | 0 |
| „ A. Tsilanyane, Graaff-Reinet, | . 0 | 4 | 0 |
| „ S. Marichana, „ | . 0 | 4 | 0 |
| Rev. E. Robbins, Natal, | . 0 | 4 | 0 |
| Mr. G. B. Comb, „ | . 0 | 4 | 0 |
| „ Umzila Noziwawa, „ | . 0 | 4 | 0 |
| „ N. Tantsi, Mt. Arthur, | . 0 | 4 | 0 |
| „ R. Cumming Middle Drift, | . 0 | 4 | 0 |
| „ N. Mzimba, Burnshill, | . 0 | 4 | 0 |
| „ John Molifi, Natal, | . 0 | 4 | 0 |
| „ Johannes Mabona,, | . 0 | 4 | 0 |
| „ Jeremiah Sioka „ | . 0 | 4 | 0 |
| „ D. Malepeni, „ | . 0 | 4 | 0 |
| „ Samuel Claas „ | . 0 | 4 | 0 |
| „ A. Modisi, „ | . 0 | 4 | 0 |
| „ N. Sibisi, „ | . 0 | 4 | 0 |
| „ J. M. Vimbe, „ | . 0 | 4 | 0 |
| „ Josiah Batengi, „ | . 0 | 4 | 0 |
| „ Reuben Zenzele ,, | . 0 | 4 | 0 |
| Rev. F. Kayser, Knapps Hope | . 0 | 3 | 0 |
| Mr. R. Mnyani, McFarlane | . 0 | 3 | 0 |

KAUFUNDE APA.

Maxosa, Mamfengu, Malau, Besutu, isihlobo senu esidala sase Cradock siyanazisa ukuba

*sinamahashe, nemazi zamahashe, nenkomo, ne nkabi* zokutengiswa nokwanana. Koze nemali utengisa ngokusisulu.

U-J. Woodland uya kuvuya ukwamkela no- kuba lulupina uhlobo Iwemiti eze kuhlaula amatyala nokuba umntu uzise umgubo, amazi- mba, umbona. Uyazifuna intlobo zonke zokwe- nza imiti yenqwelo.

J. Woodland.

Cradock, May 29, 1877.

ITITSHERE EZINEZIQINISELO-  
BUENSHILL.

KUMAPANDLE ezikolo ezilunge nasa  
Burnshill kufunwa ititshere ezimbini ezi-

neziqiniselo. Kufuneka ezizintombi ngokuko-  
dwa ukuze zibe nokutungisa. Kuko izindlu  
zetitshere ezinokuhlala kuhle kuzo, nemali  
eziyi fumanayo inobom noko ke iya kuya ngo-  
kuwufanela komntu umsebenzi. Owufunayo  
maka singise ku

REV. DONALD MACLEOD.

ISAZISO NGE SAVINGS BANKS.

KUYAZISWA kubo bonke ukuba ngoku Isavings Banks zakwa Rulumente, nje-

ngokumisela komteto wesine womnyaka 1875, zivulekile, nokuba Imantyi zendawo ngendawo kulekoloni ziyayamkela imali.

Bayakunjuzwa abapete umsebenxi ukuba iyakwamkelwa *nesheleni enye* (1s).

Ukuzala kwemali efakwe kwezo banki kuya kuba zipeni ezisitoba epontini, irolwe lomali kude kuyiwe kufikwa kwiponti ezimakulu. mabini (£200).

H. WHITE, Umgcini Mali Zakomkulu, Treasury, Cape Town, May 4, 1876.

ISAZISO KUBABALI BENCWADI.

ABANTU abafun’ ukuba batunyelwe amapepa  
*Esigidimi,* mhlaumbi aguqulwe bakufudu-

ka asiwe apo bashenxele kona, nokuba bafun’  
ukubika ngepepa elingafikanga kubo bebelili-  
ndele, mhlaumbi bafun’ ukuhlaula imali ye  
*Sigidimi* yomnyaka bayacelwa ukuba mababo-  
balela u-Mr. J. W. Wilson wase Lovedale.  
Ababala incwadi zokushicilelwa ngesixosa ma-  
bazibalele Umhleli we *Sigidimi Samaxosa* e-  
Lovedale. Incwadi ezingenawo ngokuzeleyo  
amagama ababali bazo azisayi kushicilelwa.